b'\n_START_ARTICLE_\nRikiavimo algoritmas\n_START_SECTION_\nLygiagretieji algoritmai\n_START_PARAGRAPH_\nNaudojant daugiaprocesorin\xc4\xaf kompiuter\xc4\xaf ar paskirstyt\xc4\x85 kompiuteri\xc5\xb3 tinkl\xc4\x85 galima pasiekti ir dar geresni\xc5\xb3 rezultat\xc5\xb3. Geriausiu atveju pasiekiamas sud\xc4\x97tingumas O ((log N)\xc2\xb2).\n_START_SECTION_\nRikiavimo algoritm\xc5\xb3 sud\xc4\x97tingumas\n_START_PARAGRAPH_\nDa\xc5\xbenai greitam darbui su duomenimis b\xc5\xabtina duomenis susirikiuoti, bet esant dideliems duomen\xc5\xb3 kiekiams labai svarbu ir paties rikiavimo algoritmo sud\xc4\x97tingumas \xe2\x80\x93 atlikimo grei\xc4\x8dio (arba tam tikr\xc5\xb3, pasirinkt\xc5\xb3 operacij\xc5\xb3 skai\xc4\x8diaus) priklausomyb\xc4\x97 nuo duomen\xc5\xb3 kiekio._NEWLINE_Algoritm\xc5\xb3 analiz\xc4\x97je duomen\xc5\xb3 rikiavimo problema laikoma pa\xc4\x8dia svarbiausia, nes tai viena da\xc5\xbeniausiai pasitaikan\xc4\x8di\xc5\xb3 operacij\xc5\xb3 programavime. Efektyvus rikiavimo algoritmo pasirinkimas gali tur\xc4\x97ti netgi lemiam\xc4\x85 \xc4\xaftak\xc4\x85 programos vykdymo spartai did\xc4\x97jant duomen\xc5\xb3 kiekiui.'